Broj: 02-30-23913/24

Datum, 20.12.2024.godine

Na osnovu 8. Zakona o ministarskim, vladinim i drugim imenovanjima Federacije BiH („Službene novine Federacije BiH“, br. 12/03, 34/03 i 65/13), a u vezi s članom 33. Zakona o pravobranilaštvu („Službene novine Ze -- do kantona“, broj 12/13) i članom 11. Odluke o osnivanju Gradskog pravobranilaštva Zenica („Službene novine Općine Zenica“, broj 5/14 i „Službene novine Grada Zenica“, broj 2/15), Gradonačelnik objavljuje

**J A V N I K O N K U R S**

**za imenovanje Gradskog pravobranioca**

**u Gradskom pravobranilaštvu Zenica**

**Gradski pravobranilac - 1 (jedan) izvršilac, na mandatni period u trajanju od 4 godine**

**I. Opis poslova:**

1. preduzimanje pravnih radnji radi pravne zaštite imovine i imovinskih interesa Grada pred sudovima i drugim organima kao i u ime organa i tijela Grada koja nemaju svojstvo pravne osobe a finansiraju se iz budžeta Grada, te po zahtjevu mjesne zajednice miješanje i u određene imovinsko - pravne postupke za interese mjesne zajednice,
2. zastupanje organa i pravnih lica iz tačke a) ovog člana u svim sudskim i upravnim postupcima, kao i pred drugim organima i tijelima,
3. davanje pravnih mišljenja prije zaključivanja ugovora imovinsko - pravnog karaktera,
4. vršenje kontrole zakonitosti zaključenih ugovora imovinsko - pravnog karaktera,
5. davanje pravnih mišljenja u postupku donošenja općih akata kojima se uređuje imovinsko - pravni odnosi, prava i obaveze prema stvarima u vlasništvu Grada,
6. obavljanje i drugih poslova i zadataka iz nadležnosti Pravobranilaštva utvrđenih zakonom i drugim pravnim propisima.

**Kandidat za Gradskog pravobranioca dužan je da ispunjava sljedeće uslove:**

**II. Opći uslovi:**

1. da je državljanin Bosne i Hercegovine,
2. da je stariji od 18 godina,
3. da je zdravstveno sposoban za obavljanje posla za koji se kandiduje,
4. da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini, u periodu od tri godine prije objavljivanja upražnjene pozicije,
5. da se na njega ne odnosi član IX.1. Ustava Bosne i Hercegovine,
6. da nije zvanični nosilac izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine,
7. da ne obavlja ni jednu drugu javnu ili profesionalnu dužnost, niti da je član izvršnog dijela bilo koje političke stranke,
8. da odlukom suda nije zabranjeno obavljanje dužnosti gradskog pravobranioca.

**III. Posebni uslovi:**

1. VSS, VII stepen stručne spreme, diploma visokog obrazovanja prvog (najmanje 240 ECTS bodova), drugog ili trećeg ciklusa Bolonjskog sistema studiranja - pravne struke,
2. položen pravosudni ispit,
3. iskustvo u radu na poslovima u pravobranilaštvu, pravosudnim organima i drugim državnim organima, preduzećima i drugim pravnim osobama u trajanju od najmanje četiri godine nakon položenog pravosudnog ispita.

**IV. Potrebni dokumenti**

Uz potpisanu prijavu na Javni konkurs kandidati su dužni priložiti (original ili ovjerenu kopiju sljedećih dokumenata):

1. kraća biografija koja sadrži adresu i broj kontakt telefona,
2. uvjerenje o državljanstvu (ne starije od 6 mjeseci),
3. izvod iz matične knjige rođenih,
4. diplomu o završenom fakultetu,
5. uvjerenje o položenom pravosudnom ispitu,
6. uvjerenje/dokaz o radnom iskustvu nakon položenog pravosudnog ispita,
7. ovjerenu izjavu o ispunjenju uslova iz tačke II. podtačka d), e), f) i g) općih uslova.

Kandidati koji budu izabrani obavezni su da dostave uvjerenje o zdravstvenoj sposobnosti za obavljanje posla i uvjerenje nadležnog suda o činjenicama iz tačke II. podtačka h) općih uslova iz ovog konkursa u roku od osam dana od dana prijema obavještenja o izboru najuspješnijeg kandidata.

**V.** Gradskog pravobranioca imenuje Gradsko vijeće na prijedlog Gradonačelnika.

**VI.** Gradski pravobranilac imenuje se na period od 4 (četiri) godine, s mogućnošću ponovnog imenovanja.

Javni konkurs objavit će se u ”Službenim novinama Federacije BiH”, dnevnim listovima ”Nezavisne novine” i ”Dnevni avaz” i na web stranici Grada Zenica.

Prijavu na javni konkurs s traženom dokumentacijom treba dostaviti u roku od 15 dana od dana objave u ”Službenim novinama Federacije BiH”.

Neblagovremene i nepotpune prijave neće se uzimati u razmatranje.

Kandidati koji uđu u uži izbor bit će pozvani na intervju.

Prijavu na javni konkurs s traženim dokumentima potrebno je dostaviti lično ili preporučeno poštom na adresu:

**Grad Zenica, Trg BiH broj: 6. Zenica**

**Komisiji za imenovanje Gradskog pravobranioca u Gradskom pravobranilaštvu Zenica,**

**sa naznakom:**

**''Prijava na javni konkurs za imenovanje Gradskog pravobranioca - ne otvaraj"**

**DOSTAVITI:** GRADONAČELNIK

1. Službene novine FBiH \_\_\_\_\_\_\_\_\_\_\_\_

2. ”Nezavisne novine” Fuad Kasumović

3. ”Dnevni avaz”

4. Služba kabineta Gradonačelnika

5. Web stranica Grada

6. a/a